**S22: Kieli- ja tekstitietoisuus**

**Aineistokirjoittaminen**

**Aineistokirjoittamisen ohjeet:**

1. Tutustu kaikkiin aineistoihin. Valitse se aihe, josta sinulla on eniten tietoa, mielipiteitä tai omakohtaisia kokemuksia.

2. Lue tekstin tehtävänanto huolellisesti ja varmista, että ymmärrät, mitä sinun vaaditaan kirjoittavan.

3. Lue pohjateksti ja etsi lähdetiedot: kuka on kirjoittanut tekstin, mikä on tekstilaji, tekstin nimi, julkaisupaikka ja -aika? Kirjoita omin sanoin, mikä on tekstin aihe ja mikä sen mielipide.  
  
4. Lue teksti uudestaan, alleviivaa tekstin tärkeimmät väittämät ja kokoa tärkeät asiat luetteloon ranskalaisin viivoin tai ajatuskarttaan.  
  
5. Suunnittele, miten kirjoitat tekstin: Mitä haluat tekstilläsi sanoa? Mikä on tärkein asiasi? Mitkä ovat omat kokemuksesi, tietosi ja ajatuksesi? Mitä esimerkkejä aiot käyttää? Missä järjestyksessä sanot asiat? Millä tavalla aloitat ja lopetat tekstin?  
  
6. Kirjoita teksti, pituus 250-300 sanaa. Muista viitata pohjatekstiin ja kirjoittaa aluksi seuraavat asiat:

* Tekstin kirjoittaja
* Tekstin tekstilaji (artikkeli, kolumni, mielipidekirjoitus jne.)
* Tekstin nimi lainausmerkeissä
* Tekstin julkaisupaikka ja -aika
* Tekstin aihe lyhyesti

*Esim.* Sanna Vilkman kirjoittaa Yle uutisten artikkelissa "Suomalainen kulttuuri myy maailmalla: "Menestys on onnekkaiden sattumien maksimointia"" (Yle uutiset 14.9.2017) suomalaisen kulttuurin menestyksekkäästä viennistä ulkomaille.

7. Muista viitata aineistoon koko kirjoituksen ajan. *Artikkelissa todetaan, että... | Vilkman kirjoittaa, kuinka... | Vilkmanin käsitys on, että...* Jos lainaat tekstiä sanasta sanaan, käytä lainausmerkejä: *Vilkman kirjoittaa, että "Kirjallisuuden vienti ei kuitenkaan lepää muutaman tähden varassa."* Jos taas referoit eli selität lyhyesti omin sanoin, lainausmerkkejä ei tarvita*: Vilman kirjoittaa, että kirjallisuutta viedään monipuolisesti.*

8. Tarkista vielä tekstin oikeinkirjoitus. Pyydä tarvittaessa kaveria tai kurssilaista lukemaan se läpi ja antamaan palautetta. Korjaa tai paranna tekstiä tarvittaessa. Anna kirjoitukselle lopuksi mielestäsi sopiva otsikko, joka houkuttelee lukemaan.

**Tehtävä:**

##### Valitse yksi seuraavista Yle uutisten artikkeleista, ja kirjoita sen pohjalta teksti tehtävänannon mukaan.

[1. Onnellisuusprofessori: suomalaisten onnellisuus on 1970-luvun tasolla – YK: Suomi on maailman onnellisin maa](https://yle.fi/uutiset/3-10126051)

Tehtävänanto: Ota kantaa professori Markku Ojasen näkemyksiin onnellisuudesta ja vertaile niitä omiin kokemuksiisi.

[2. Kielitaito rapistuu ja kapeutuu – vientiyrityksen päällikön neuvo nuorille: "Lukekaa niitä kieliä!"](https://yle.fi/uutiset/3-10124510)

Tehtävänanto: Ota kantaa Pohdi Sarah Laukkasen artikkelin ajatuksiin ja pohdi omien kokemustesi pohjalta, miten koululaisia (tai aikuisiakin) voisi motivoida opiskelemaan vieraita kieliä.

[3. Maryan Abdulkarimin kolumni: On etuoikeutettua paheksua äänikirjoja](https://yle.fi/uutiset/3-11203016)

Tehtävänanto: Ota kantaa Maryan Abdulkarimin esittämiin ajatuksiin. Pohdi, miten kirjat, äänikirjat ja tarinat ovat vaikuttaneet sinun elämääsi.